***Колевка***

Свако биће има свој крај. Зар не?

Али, негде се мора и започети.

Све људе на овоме свету отхранила је колевка. За неке је колевка мајка пуна љубави и пажње, али је за неке маћеха.

Колевка маћеха многе је остављала на улици да се сами сналазе без родитељске топлине.

Без родитељске љубави тешко да се негде може пронаћи дом.

Нигде није тако мекано и сигурно као у колевци дома.

Целе цивилизације су биле колевке неким новим колонијама и народима.

Древне Маје су годинама стрпљиво и верно развијали своје теорије и веровања да

бисмо ми данас наставили да развијамо много компликованије ствари.

Без колевке Маја ми би можда остали обични, мали примитивни људи који не би знали ни када је који датум.

Баш зато колевка из које излазимо треба нам бити света.

Света, јер ако немамо прошлост које се сећамо, како ћемо имати будућност према којој идемо?

Како не поштовати претке када смо ми део њих?!

Или су они део нас?!

Тако смо јако измешани у колевци живота.

Чак и они који не знају своје порекло, труде се да сазнају где припадају.

Ја сам срећна и захвална што знам где припадам.

Знам где ми је место. Моја колевка је у Православљу које се у мојој породици негује и чува.

Надам се да ћу и кад сасвим одрастем знати чувати сећање на своју прошлост тако да бих лакше могла ићи у будућност.

Сара Павловић, 7. разред, ОШ Бијело Брдо